Meisie (14) in hof oor puttoilet-babaArgieffoto. Die 14-jarige meisie wat in hegtenis geneem is vir poging tot moord nadat sy vermoedelik haar ses maande oue babaseuntjie in ŉ puttoilet gegooi het, het vandag in die Bolobedu-landdroshof verskyn. Lt.kol. Moatshe Ngoepe, woordvoerder van die polisie, het gesê haar aansoek om borgtog is van die hand gewys. Die polisie in Limpopo het vroeër gesê hy veroordeel die betrokkenheid van minderjarige kinders by strafregtelike bedrywighede. “ŉ Verbyganger het gesien wat gebeur en die polisie ontbied,” het Ngoepe gesê. “Die polisie het vinnig reageer en die baba is veilig uit die toilet gehaal. Hy is dadelik na ŉ hospitaal geneem vir verdere behandeling.” Die saak is uitgestel tot 6 Julie vir nadere ondersoek deur die polisie.